CELEX: 31987R0128
Language: el
Date: 1987-01-16 00:00:00
Title: Κανονισμός (ΕΟΚ) αριθ. 128/87 της Επιτροπής της 16ης Ιανουαρίου 1987 που καθορίζει έναν ειδικό νομισματικό συντελεστή που εφαρμόζεται επί των εισαγωγών σταφίδων

Avis juridique important

|

31987R0128

Κανονισμός (ΕΟΚ) αριθ. 128/87 της Επιτροπής της 16ης Ιανουαρίου 1987 που καθορίζει έναν ειδικό νομισματικό συντελεστή που εφαρμόζεται επί των εισαγωγών σταφίδων  

Επίσημη Εφημερίδα αριθ. L 015 της 17/01/1987 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 128/87 ΤΗΣ ΕΠΙΤΡΟΠΗΣ  της 16ης Ιανουαρίου 1987  που καθορίζει έναν ειδικό νομισματικό συντελεστή που εφαρμόζεται επί των εισαγωγών σταφίδων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για κοινή οργάνωση της αγοράς των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 9 παράγραφος 6,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και του συντελεστού μετατροπής που πρέπει να εφαρμοστεί για τους σκοπούς της κοινής γεωργικής πολιτικής (3), και ιδίως το άρθρο 2 παράγραφος 4,  Εκτιμώντας:  ότι οι νομισματικοί συντελεστές που εφαρμόζονται στις εισαγωγές των σταφίδων από τις 5 Ιανουαρίου έως την 1η Μαρτίου 1987 καθορίστηκαν από τον κανονισμό (ΕΟΚ) αριθ. 5/87 της Επιτροπής (4)· ότι με ισχύ από τις 12 Ιανουαρίου 1987 οι κεντρικές τιμές προσαρμόστηκαν· ότι κατά συνέπεια το πραγματικό νομισματικό άνοιγμα όπως αναφέρεται στο άρθρο 5 παράγραφος 2 και στο άρθρο 6 του κανονισμού (ΕΟΚ) αριθ. 1677/85 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 90/87 (6), άλλαξε για τα περισσότερα συναλλάγματα στα κράτη μέλη· ότι κατά συνέπεια θα πρέπει να τροποποιηθούν οι νομισματικοί συντελεστές που καθορίστηκαν στον κανονισμό (ΕΟΚ) αριθ. 5/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπορωκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μετά τη μετατροπή των ελαχίστων τιμών κατά την εισαγωγή και των τιμών εισαγωγής, που καθορίζονται στα παραρτήματα Ι και ΙΙ του τροποποιημένου κανονισμού (ΕΟΚ) αριθ. 2382/86 της Επιτροπής (7), σε ένα από τα ακόλουθα εθνικά νομίσματα, χρησιμοποιώντας το γεωργικό συντελεστή μετατροπής, το προκύπτον ποσό πολλαπλασιάζεται με τον συντελεστή:  - για το γερμανικό μάρκο: 0,972,  - για το ολλανδικό φιορίνο: 0,972,  - για την δραχμή: 1,438,  - για τη λίρα στερλίνα: 1,317,  - για το πορτογαλικό εσκούδο: 1,163,  - για την ισπανική πεσέτα: 1,093,  - για το γαλλικό φράγκο: 1,095,  - φγια την ιρλανδική λίρα: 1,105,  - για τη δανική κορόνα: 1,035,  - για την ιταλική λίρα: 1,059.  Άρθρο 2  Ο παρών κανονισμός αρχίζει να ισχύει στις 19 Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιανουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 164 της 24. 6. 1985, σ. 1.  (4) ΕΕ αριθ. L 1 της 3. 1. 1987, σ. 10.  (5) ΕΕ αριθ. L 164 της 24. 6. 1985, σ. 6.  (6) ΕΕ αριθ. L 13 της 15. 1. 1987, σ. 12.  (7) ΕΕ αριθ. L 206 της 30. 7. 1986, σ. 18.